

Saldus novada pašvaldības

**Cieceres pamatskolas**

audzināšanas darba plānojums

2023./2024.

2024./2025.

2025./2026.

**Ievads**

Mūsdienu pasaule ir strauji mainīga, tajā notiek saskarsme un patstāvīga mijiedarbība starp cilvēkiem, kultūrām un tikumiskām vērtībām. Audzināšanai ir lielanozīme bērna personības veidošanā, respektējot viņa īpatnības, vajadzības un vēlmes. Svarīgi ir nostiprināt izpratni par ģimenes vērtībām un tās nozīmi cilvēka dzīvē, stiprinot paaudžu vienotību un savstarpējo sapratni. Mērķtiecīga virzība un iesaiste karjeras izvēlē un darba prasmju attīstīšanā, bērniem un jauniešiem tiek dota iespēja kļūt par pašpietiekamu, radošu un atbildīgu personību. Audzināšanas process ir vienots, pēctecīgs, nepārtraukts un daudzveidīgs.

Cieceres pamatskolas audzināšanas darba programma balstīta valstiski izvirzītajās audzināšanas darba vadlīnijās skolēna vērtībizglītības attīstībā, līdzatbildības, dzīves prasmju, karjeras izaugsmē, sadarbībā par skolēna ģimeni, dažādu institūciju un sabiedrības atbalstā, izglītības kvalitātes pieejas nostiprināšanā. Klases audzinātājs veic audzināšanas darbību un sniedz atbalstu audzināmās klases skolēniem, risinot ar skolēnu personības veidošanos un attīstību saistītus jautājumus, sadarbībā ar skolēnu vecākiem, skolas administrāciju, pedagogiem, atbalsta personālu un valsts, pašvaldības atbildīgām institūcijām, vienlaicīgi rūpējoties par labvēlīgu klases vidi un saliedētu klases kolektīvu.

Šī programma ir reglamentējošs dokuments, kas nosaka audzināšanas darba mērķus, uzdevumus un plānotos audzināšanas darba rezultātus. Programmai ir ieteikuma raksturs, to var izmantot ikviens skolas pedagogs un klases audzinātājs savā darbā ar klasi.

**Izglītības iestādes misija** –  izglītot, attīstīt, audzināt izglītojamo kā mūsdienīgu, atbildīgu, analizēt spējīgu cilvēku, kurš izprot savas un sabiedrības intereses un vajadzības.

**Izglītības iestādes vīzija**  par izglītojamo – motivēts uz pašvadītu mācīšanos orientēts, ar savu nākotnes vīziju.

**Izglītības iestādes vērtības** cilvēkcentrētā veidā –  centība, savaldība.

**Mērķis:** izglītot, audzināt, attīstīt skolēnu kā mūsdienīgu, atbildīgu, personību, kura izprot savas un sabiedrības intereses un vajadzības.

**Uzdevumi:**

1. Veicināt vecāku līdzatbildību bērna audzināšanā.
2. Sabalansēt labbūtību skolā un ģimenē.
3. Pilnveidot prasmes uzturēt pozitīvas savstarpējās attiecības.
4. Veidot izpratni par sabiedrības morālajām vērtībām un rīkoties saskaņā ar tām.
5. Rosināt izglītojamos paškontrolei un sevis mērķtiecīgai pilnveidošanai.
6. Veidot vajadzību pēc klases tradīcijām gan ikdienā, gan svētkos.
7. Aktualizēt vecāku līdzatbildību un veicināt sadarbību ar vecāku padomi.
8. Mācīt skolēnus motivēti darboties skolēnu pašpārvaldē, lai skolas dzīvi pielāgotu savām interesēm.
9. Savlaicīgi prognozēt skolēnu prasmes un vajadzības nākotnes plānu apzināšanā un izvēlē.
10. Ieinteresēt skolēnus jēgpilni izmantot brīvo laiku, apmeklējot interešu izglītības nodarbības.
11. **Audzināšanas darba struktūra un sadarbības formas.**
    1. Klases un skolēnu izpēte
    2. Audzināšanas darbs
    3. Klases ārpusstundu pasākumi un tradīcijas
    4. Klases audzinātāja individuālais darbs ar skolēnu
    5. Klases audzinātāju darbība
    6. Skolas pedagogu darbība
    7. Skolas un ārpusskolas pasākumi
    8. Mācību stundas
    9. Mācību priekšmetu aktivitātes
    10. Projektu darbība
    11. Atbalsta personāla (logopēds, sociālais pedagogs, bibliotekārs, pagarinātās dienas grupas skolotājs) darbība
12. **Sadarbība ar vecākiem**

2.1. Organizē un pārrauga skolas administrācija:

2.1.1. Skolas vecāku kopsapulces – 2x gadā;

2.1.2. Vecāku dienas/nedēļas – 1x gadā (pēc skolas gada plāna). Iespēja apmeklēt mācību stundas, tikties individuālajās sarunās ar priekšmetu skolotājiem (reģistrācijas lapas);

2.1.3. Izglītojošas nodarbības vecākiem un tikšanās ar atbalsta personāla pedagogiem.

2.1.4. Individuālās tikšanās ar vecākiem ar administrāciju – pēc nepieciešamības;

2.1.5. Skolas pasākumi (Zinību diena, Mārtiņdiena, Lāčplēša diena, svētku koncerti, Ziemassvētki , Māmiņdiena, Pēdējais zvans, Izlaidums u.c.) – vecāku līdzdalība un piedalīšanās;

2.1.6. Informācijas sniegšana vecākiem – skolēna dienasgrāmatā, skolas mājas lapā, interneta vietnē “facebook”, e-klasē;

2.1.7. Vecāku apbalvošana – pateicības vecākiem decembrī Ziemassvētku pasākumā (centīgo, augstu un teicamu mācību sasniegumu uzrādīto skolēnu vecākiem) un Māmiņdienas atskaites koncertā (pēc administrācijas vai skolotāju, klases audzinātāju ierosinājuma).

2.2. Organizē klases audzinātājs

2.2.1. Klases vecāku sapulces – 2x gadā (sapulču protokols, vecāku reģistrācijas lapa);

2.2.2. Individuālās sarunas ar vecākiem – pēc skolotājas vai vecāku iniciatīvas (dokumentēts e-klasē).

2.2.3. Konfidenciālas sarunas ar priekšmetu skolotājiem, klases audzinātāju – pēc skolotāja vai vecāka iniciatīvas.

2.2.4. Informācijas sniegšana/saņemšana – individuālās sarunas, skolēna dienasgrāmatā, e-klasē (sekmes, uzvedība, kavējumi un cita aktuālā informācija)

2.2.5. Neformālie klases pasākumi (klases mācību ekskursijas, pārgājieni, klases vakari) – līdzdalība pasākumu organizēšanā.

1. **Audzināšanas procesā būtiskākie izkopjamie tikumi:**

*atbildība* – griba un spēja paredzēt savas izvēles un rīcības sekas un rīkoties, respektējot cita

cilvēka cieņu un brīvību;

*centība* – čaklums, uzcītība, rūpība un griba jebkuru darbu veikt pēc iespējas mērķtiecīgāk,

kvalitatīvāk un produktīvāk;

*drosme* – izlēmība, baiļu pārvarēšana, rakstura stingrība, situācijas novērtēšana un cieņpilna

rīcība, uzņēmība, centieni pēc taisnīgā un labā;

*godīgums* – uzticamība, patiesums, vārdu un darbu saskaņa;

*gudrība*– māka izmantot zināšanas labā veicināšanai savā un sabiedrības dzīvē;

*laipnība* – vēlība, atsaucība pret citiem, pieklājība;

*līdzcietība* – attīstīta empātija, vēlme iejusties otra pārdzīvojumos un aktīvs atbalsts;

*mērenība* – rīcības un uzskatu līdzsvarotība, spēja nošķirt saprātīgas vēlmes no nesaprātīgām

un atteikties no nevajadzīgā, atturēšanās no tā, kas traucē personas attīstību;

*savaldība*– uzvedības un emociju izpausmju kontrole un vadība, respektējot savu un citu cilvēku brīvību, kā arī cienot sevi un citus;

*solidaritāte* – savstarpējs atbalsts un rīcības saskaņotība, rūpes par savu, citu un kopīgu

labumu, demokrātisks dialogs ar citiem;

*taisnīgums* – godprātīga lemšana, cilvēktiesību un citu saprātīgu interešu un morāles normu

ievērošana;

*tolerance* – iecietība, vēlme izprast atšķirīgo (piemēram, cilvēka ārējo izskatu, veselības

stāvokli, uzvedību, viedokli, ticību, paražas).

1. **Audzināšanas darba prioritātes trim gadiem un to ieviešana**

Prioritātes (bērncentrētas, domājot par izglītojamā personību).

2023./2024. m.g.

* Sekmēt izglītojamā cieņu pret sevi, citiem un citādo, veselību veicinošu un drošu paradumu veidošanu.
* Plānot un organizēt aktivitātes izglītības iestādē, kas veicina cieņas, atbildības un sadarbības tikumisko vērtību izpratnes veidošanos izglītojamajos.
* Aktualizēt skolas vēsturi, tās tradīcijas, darboties skolas muzejā, gatavojoties skolas jubilejai.

2024./2025. m.g.

* Sekmēt skolēnu tikumisko audzināšanu, vērtību izpratni un pozitīvu uzvedību, nodrošināt iespēju turpināt attīstīt savus talantus līdzdarbojoties interešu izglītības nodarbībās, projektos, pasākumos.
* Veidot atbalstošu vidi, lai ikviens skolēns varētu attīstīties kā atbildīga, godīga unn toleranta personība.
* Organizēt izglītojošus seminārus skolēniem, vecākiem, pedagodiem par savstarpējo cieņu, līdzdarbību, pozitīvas attieksmes veidošanu.

2025./2026. m.g.

* Iesaistīt skolēnu pašpārvaldi mācību un audzināšanas darbā, kopīgi organizēt pasākumus, attīstīt skolēnos plānošanas, organizatoriskās un komunikācijas prasmes, spēju pieņemt lēmumus un paredzēt šo lēmumu sekas.
* Sekmēt skolēnos līdzatbildību un pašdisciplīnas veidošanos, vidot pozītīvu un emocionāli stabilu klases kolektīvu, saglabāt esošās vērtības.
* Popularizēt izglītības iestādi arī ārpus tās, pilnveidot skolas mājas lapu un interneta vietnes Facebook papildinot ar skolas vērtībām, tradīcijām un aktivitātēm.

1. **klases audzinātāja uzdevumi**
   1. IZM, Saldus novada pašvaldības, Cieceres pamatskolas normatīvo aktu un rīkojumu izpilde;
   2. apmeklēt klases audzinātāju sanāksmes;
   3. iepazīstināt skolēnus ar izglītības iestādes iekšējiem kārtības noteikumiem, normatīvajiem aktiem, aktualizēt tos ikdienā, pārrunāt skolēnu pienākumus un tiesības;
   4. iepazīstināt ar Drošības instruktāžām (drošības instruktāžu veic arī pirms katra masu pasākuma);
   5. informēt par aktualitātēm izglītības iestādes dzīvē;
   6. analizēt skolēnu mācību sasniegumus un disciplīnu, viņu izaugsmes dinamiku;
   7. veicināt klases kolektīva saliedēšanu (ekskursijas, tikšanās, klases vakari, pārgājieni, ārpusskolas pasākumu apmeklēšana u.c.) un veidot klases tradīcijas;
   8. iesaistīt skolēnus skolas organizētajos ārpusstundu pasākumos;
   9. organizēt skolēnu līdzdalību klases un skolas vides saglabāšanā un sakopšanā un dalību skolas organizētajos pasākumos;
   10. motivēt skolēnus iesaistīties skolēnu padomē un ārpusstundu darbībā, tajā skaitā interešu izglītības programmās;
   11. sniegt atbalstu savas audzināmās klases skolēniem;
   12. motivēt skolēnus iesaistīties Karjeras izglītības aktivitātēs;
   13. sistemātiski apkopot un kontrolēt skolēnu kavējumus;
   14. sadarboties ar skolēnu vecākiem (klases vecāku kopsapulces, individuālās tikšanās ar vecākiem fiksējot tās e-klases žurnālā), administrāciju, atbalsta personālu, priekšmetu skolotājiem;
   15. sakārtot skolēnu personas lietas gan elektroniski (e-klases žurnāls), gan papīra formātā.
2. **Klases audzinātāja dokumenti:**
   1. Klases audzinātāju mape – instruktāžas, audzinātāju programma (elektroniski e-klases žurnāla pielikums), skolas gada plāns (elektroniski e-klases žurnāla pielikums), klases audzinātāja plānojums (elektroniski e-klases žurnāla pielikums), ekskursijas – apraksts, bildes u.c., klases saliedēšanas pasākumi, pārgājieni;
   2. materiāli par audzināšanas darbu klasē (prezentācijas, plāni, bukleti u.c.);
   3. skolēnu veiktās aktivitātes;
   4. skolēnu izpētes rezultāti (apkopojums un analīze);karjeras izglītības materiāli un klasē/skolā veiktās aktivitātes;
   5. vecāku sapulču protokoli, individuālo tikšanās ar vecākiem protokoli (ieraksti e-klases žurnālā);
   6. ekskursiju, pārgājienu pieteikumi un vecāku atļaujas;
   7. drošības instruktāžas;
   8. ārpusstundu aktivitāšu materiāli (foto, diplomi, pateicības u.c.);
   9. klases audzinātāja darba pašvērtējums mācību gada beigās.
3. **Normatīvie akti, aktuāli audzināšanas darbības īstenošanā:**

|  |  |  |
| --- | --- | --- |
| **Normatīvais dokuments** | **Nosaukums** | **Stājas spēkā** |
| Apvienoto Nāciju Organizācija (ANO) | „Bērnu tiesību konvencija” | 02.09.1990. |
| Saeima ir pieņēmusi un Valsts prezidents izsludinājis likumu | „Bērnu tiesību aizsardzības likums” | 22.07.1998. |
| Saeima ir pieņēmusi un Valsts prezidents izsludinājis likumu | „Vispārējās izglītības likums” | 14.07.1999. |
| Saeima ir pieņēmusi un Valsts prezidents izsludinājis likumu | „Izglītības likums” | 01.06.1999. |
| Ministru kabineta noteikumi Nr.981 | „Bērnu nometņu organizēšanas un darbības kārtība” | 05.09.2009. |
| Ministru kabineta noteikumi Nr.89 | „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi” | 04.02.2011. |
| Ministru kabineta noteikumi Nr. 480 | "Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu 2 izvērtēšanas kārtība” | 26.07.2016. |
| Ministru kabineta noteikumi Nr. 416 | „Noteikumi par valsts vispārējās vidējās izglītības standartu un vispārējās vidējās izglītības programmu paraugiem” | 01.09.2020. |
| Ministru kabineta noteikumi Nr. 747 | „Noteikumi par valsts pamatizglītības standartu un pamatizglītības programmu paraugiem” | 01.09.2020. |
| Ministru kabineta noteikumi Nr.474 | „Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” | 26.08.2023. |
| Valsts izglītības satura centra metodiskais līdzeklis | „Ieteikumi klases stundu programmas īstenošanai” | 2016.gadā |
| Valsts izglītības satura centra metodiskais līdzeklis | „Atbalsta materiāli pilsoniskās audzināšanas un pilsoniskās līdzdalības sekmēšanai” | 2018.gadā |
| Valsts izglītības satura centra metodiskais līdzeklis | „Vadlīnijas pārejai uz mācībām latviešu valodā” | 2023.gadā |

1. **Audzināšanas darbu reglamentējošie dokumenti skolā:** 
   1. skolas nolikums;
   2. skolas attīstības plāns;
   3. pašvērtējuma ziņojumi;
   4. skolas iekšējās kārtības noteikumi;
   5. audzināšanas darba programma;
   6. audzināšanas darba plāns;
   7. skolas drošības noteikumi izglītojamajiem;
   8. klašu audzinātāju dokumentācija;
   9. interešu izglītības programma;
   10. karjeras izglītības programma.
2. **Audzināšanas plāns 2023./2024.mācību gadam.**

Audzināšanas procesā iesaistās visi pedagogi, klašu audzinātāji, tehniskais un atbalsta personāls. 2023./2024. mācību gadā audzināšanas procesā prioritāri izkopjamie tikumi ir centība un savaldība.

Svarīga audzināšanas darba sastāvdaļa ir skolēnu iesaistīšanās interešu izglītības programmās, citās ārpusstundu nodarbībās, projektos un aktivitātēs atbilstoši viņu interesēm un vajadzībām, nodrošinot socializāciju, vērtīborientāciju, saturīgu un lietderīgu brīvā laika pavadīšanu, nākotnes karjeras izvēli un izaugsmi.

Ar audzināšanas darbu reglamentējošiem dokumentiem ir iespējams iepazīties ikvienam darbiniekam, izglītojam un izglītojamā vecākam e-vidē (e-klase, ciecere.saldus.lv)

Klašu audzinātāji plāno audzināšanas darbu atbilstoši galvenajiem Cieceres pamatskolas attīstības virzieniem un vajadzībām, atbilstoši izglītojamā vecumposma un klases kolektīva īpatnībām, izmantojot Valsts izglītības satura centra metodisko ieteikumu ”Klases stundu programmas paraugs” (2016)

<https://registri.visc.gov.lv/audzinasana/dokumenti/metmat/ieteikumi_klases_st_progr_ist.pdf>

tematiskos virzienus:

• sevis izzināšana un pilnveidošana;

• piederība valstij;

• pilsoniskā līdzdalība;

• karjeras izvēle;

• veselība un vide,

• drošība.

Šajā mācību gadā izveidojām vienotus tematus katram mēnesim Klases stundu pragrammas īstenošanai:

Septembris – Drošība

Oktobris – Veselīgs dzīvesveids

Novembris – Tēvzemes mīlestība, patriotisms

Decembris – Labestības mēnesis

Janvāris – Budžeta plānošana

Februāris – Latviskās tradīcijas

Marts – Ekaloģija un vide

Aprīlis – Karjera

Maijs – Ģimenes vērtības

Klases stundās audzinātājs iepazīstina izglītojamos ar izglītības iestādes iekšējās kārtības noteikumiem, mācību sasniegumu vērtēšanas kārtību, aktualizējot tos ikdienā, informē par aktualitātēm izglītības iestādes dzīvē, analizē mācību sasniegumus un disciplīnu, izaugsmes dinamiku, motivē veikt pašvērtējumu, domāt par savas karjeras izvēli, veicina klases kolektīva saliedēšanu un klases tradīciju veidošanos, kā arī nodrošina cieņpilnu sadarbību ar skolēnu vecākiem. Klases audzinātājs kopīgi ar izglītojamajiem organizē klases pasākumus (ekskursijas, klases vakari u.c.), motivē un atbalsta klases iesaisti un piedalīšanos skolas rīkotajos pasākumos.

**Interešu izglītības iespējas 2023./2024.m.g.**

Interešu izglītības pedagogi, darbojoties saskaņā ar interešu izglītības pulciņu programmu un izglītības iestādes kalendāro plānu, izglītojamo līdzdalības plānojumu mācību darba un ārpusstundu pasākumos un iekļaujoties vienotā audzināšanas darba sistēmā, realizējot kultūrizglītības un sporta virzienus, piedāvājot izglītojamajiem iespējas papildināt savas zināšanas šajās jomās, kā arī gūt atziņas karjeras izvēlē.

Skolā tiek realizētas interešu izglītības programmas atbilstoši pieejamajam finansējumam.

|  |  |  |  |
| --- | --- | --- | --- |
| Nr.p.k. | Pulciņa nosaukums | Pedagoga vārds, uzvārds | Klase |
|  | Ritmika  Koncermeistars | Laura Berga  Sigita Reitere | 1. klase |
|  | Tautas dejas  Koncertmeistars | Laura Berga  Sigita Reitere | 2.-4. klase |
|  | Vokālais ansamblis | Liena Krūmiņa | 2.-4. klase |
|  | Teātra Pulciņš | Valija Freimane | 2.-9. klase |
|  | Slidošana | Aija Elstiņa | 1.-3. klase |
|  | Peldēšana | Aija Elstiņa | 3.-9. klase |
| 7. | Ielu vingrošana | Miks Eihe | 1.-9.klase |
| 8. | Dabas vides estētika | Dina Līgotne | 1.- 4.klase |
| 9. | Dzīvs un radošs. Domu tēlus radošs | Ludmila Role | 5.- 6.klase |

**Plānojamie audzināšanas darba rezultāti**

* Katrā mācību stundā tiek veicināta izglītojamā attieksmes veidošana pret sevi, citiem cilvēkiem, darbu, dabu, kultūras vērtībām, sabiedrību un valsti.
* Paaugstinājusies izglītojamā izpratne un atbildība par cieņas pilnām savstarpējām attiecībām, kā arī par veselīgu dzīvesveidu un personiskās drošības jautājumiem.
* Izglītojamie iesaistās tautas tradīciju un kultūrvēsturiskā mantojuma izzināšanā, saglabāšanā un pilnveidē, apkārtējās vides sakopšanā.
* Pedagogi pilnveidojuši profesionālās un pedagoģiskās kompetences audzināšanas jomā, pedagogu profesionālās kompetences pilnveides programmās un semināros.
* Organizēti karjeras izglītības īstenošanai nepieciešamie informatīvie pasākumi.
* Pieaugusi izglītojamo pašpārvaldes loma skolas dzīvē.
* Pieaugusi izglītojamo vecāku informētība un sadarbība ar skolu.

**Audzināšanas darba struktūra**

